ປ. ທຣໍາ ແລະທ່ານໄບເດັນ ໂຄສະນາຫາສຽງ ຢູ່ໃນລັດ ທີ່ຍັງບໍ່ທັນແນ່ນອນ ເພື່ອຫາທາງຕ່າວປິ້ນ
ປະທານາທິບໍດີດໍໂນລ ທຣໍາ ແລະຄູ່ແຂ່ງຈາກພັກເດໂມແຄຣັດ ທ່ານໂຈ ໄບເດັນ ກຳລັງໂຄສະນາຫາສຽງຢ່າງໜັກ ຢູ່ລັດເນວາດາ ແລະຄາໂຣໄລນາເໜືອ ກ່ອນກຳນົດວັນປ່ອນບັດເລືອກຕັ້ງ ວັນທີ 3 ພະຈິກ 2020 ຈະມາເຖິງນີ້. 
ປະທານາທິບໍດີດໍໂນລ ທຣໍາ ແລະຄູ່ແຂ່ງ ຈາກພັກເດໂມແຄຣັດ ທ່ານໂຈ ໄບເດັນ ຊຶ່ງ ຕ່າງກໍພວມທຳການໂຈມຕີກັນ ໃນການໂຄສະນາຫາສຽງ ຢູ່ໃນລັດ ຕ່າງໆທີ່ທ່ານພະ ຍາຍາມຫາທາງຕ່າວປີ້ນ ສຳລັບການເລືອກຕັ້ງ ໃນວັນທີ 3 ພະຈິກ ຊຶ່ງຍັງເຫຼືອເວລາ ແຕ່ພຽງສອງອາທິດກວ່າໆເທົ່ານັ້ນ ທ່ານທຣໍາໄດ້ເລີິ້ມການໂຄສະນາຫາສຽງ ໃນວັນອາທິດວານນີ້ ຢູ່ທີ່ລັດເນວາດາ ໂດຍ ໄປແວ່ຢ້ຽມໂບດແຫ່ງນຶ່ງ ກ່ອນການໂຮມຊຸມນຸມກັນ ໃນຕອນແລງ ທີ່ເມືອງ ຄາຣສັນ ລັດ ເນວາດາ ຊຶ່ງຄັ້ງນຶ່ງຖືກພິຈາລະນາວ່າ ເປັນລັດທີ່ພວມມີການຕໍ່ສູ້ ຍາດແຍ່ງກັນ ແຕ່ວ່າ ລັດດັ່ງກ່າວນີ້ ບໍ່ໄດ້ປ່ຽນໄປສະໜັບສະໜຸນ ຜູ້ສະໝັກແຂ່ງຂັນເປັນປະທານາທິບໍດີຂອງ ພັກຣີພັບບລິກັນ ມາຕັ້ງແຕ່ປີ 2004 ທ່ານໄບເດັນ ໄດ້ໄປຮ່ວມພິທີທາງສາສະໜາ ໃນລັດເດລາແວ ກ່ອນບິນໄປລັດ ຄາໂຣໄລ ນາເໜືອ ຜູ້ສະໜັກເປັນປະທານາທິບໍດີສັງກັດພັກເດໂມແຄຣັດ ຍັງບໍ່ ທັນໄດ້ຮັບໄຊຊະ ນະ ຢູ່ທີ່ລັດຄາໂຣໄລນາເໜືອ ນັບຕັ້ງແຕ່ປະທານາທິບໍດີບາຣັກ ໂອບາມາ ໄດ້ຊະນະໃນ ປີ 2008